ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པ་ཞིབ་འཇུག་གླིང་གི་གླིང་གཙོ་རྒན་ཚེ་རིང་ཐར་ལགས་ནས་སློབ་དེབ་དེ་པར་དུ་བསྐྲུན་པའི་སྐོར་ལ་འདི་སྐད།བུ་བཅོལ་ཁང་གི་བྱིས་པའི་སློབ་གསོ་ནི་བོད་མི་རིགས་ཀྱི་སྲོལ་རྒྱུན་སློབ་གསོའི་སྟོང་ཆ་ཆེན་པོ་ཡིན་པར་མ་ཟད།དེང་སང་གི་སློབ་གྲྭའི་སློབ་གསོའི་མ་ལག་ནང་ནས་ཀྱང་མཐོང་ཆེན་མ་བྱས་ནས་ལུས་བསྡད་ཡོད་མོད།དོན་ཐོག་ནས་དེ་ནི་བོད་མི་རིགས་ཀྱི་སློབ་གསོའི་གཞི་རྩའི་ནང་གི་གཞི་རྩ་ཡིན་པས་གལ་འགངས་ཤིན་ཏུ་ཆེ་སྙམ།འདིར་བུ་བཅོལ་ཁང་གི་བྱིས་པ་ཚོར་སློབ་བསྟེན་བསྒྲིགས་ནས་པར་དུ་བསྐྲུན་པ་ལ་སྙིང་ཐག་པ་ནས་ཐུགས་རྗེ་ཆེ་ཞུ་ཞེས་གསུངས་འདུག